Яр көйөлдөһө

Яр көйөлдөһө (урыҫ.тонкоклювый (малый) кроншнеп), лат. Numenius tenuirostris) — оҙон аяҡлы, оҙон төҙ нәҙек суҡышлы, һоро сыбар төҫлө ҡош. Йылға-күл буйында йәшәй. Диалекттарҙа көйөлдөр тигән варианты ла бар.

 Ҡылыҡһырлама 
Өйрәктән байтаҡ бәләкәй. Оҙон аяҡлы һәм оҙон ғына аҫҡа ҡарай кәкрәйгән суҡышлы урта ҙурлыҡтағы сәпсәү. Һырты түңәрәк ҡара таптар менән сыбарланған ерәнһыу һоро. Муйынындағы һәм ҡойроҡ өҫтөндәге һыҙыҡтар нәҙек кенә. Ҡанаттарының сите ҡара, аяҡтары һорғолт күк. Һаҙ көйөлдөһөнән бәләкәй булыуы менән айырыла.

 Тауышы 
Тауышы яңғырауыҡлы: «көйөөл-көйөөл… өл-өл-өл».

 Йәшәү рәүеше 
Йылға һәм күл ярҙарында йәшәй. Төрлө бөжәктәр, еләктәр менән туҡлана. Күсмә ҡош. Бик һирәк осрай. Ояһы ерҙә була. Көрән таптар менән сыбарланған 4 бөртөк һоро йәки күкһел йәшел йомортҡаһы була. Ите әсән аулайҙар.

 Әҙәбиәт 
 Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
 Бёме Р. Л., Флинт В. Е. Пятиязычный словарь названий животных. Птицы. Латинский, русский, английский, немецкий, французский. /под общей редакцией акад. В. Е. Соколова — М.: Рус. яз., «РУССО», 1994. — С. 85. — 2030 экз. — ISBN 5-200-00643-0.
 Рисунок из книги: Мензбир М. А. Охотничьи и промысловыя птицы Европейской России и Кавказа. 2 тома и атлас. М., типо-литография Т-ва И. Н. Кушнерев и Ко., 1900—1902.

Категория:Ҡоштар
Категория:Башҡортостан ҡоштары
Категория:1817 йылда тасуирланған хайуандар
Категория:Башҡортостандың Ҡыҙыл китабы:Ҡоштар